Document ID: 32010R0585

32010R0585
L 169/1
SLUŽBENI LIST EUROPSKE UNIJE
UREDBA KOMISIJE (EU) br. 585/2010
od 2. srpnja 2010.
o izmjeni Uredbe (EZ) br. 2535/2001 o utvrđivanju detaljnih pravila za primjenu Uredbe Vijeća (EZ) br. 1255/1999 u pogledu uvoznih režima za mlijeko i mliječne proizvode i o otvaranju carinskih kvota
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 144. stavak 1. i članak 148., u vezi s njezinim člankom 4.,
budući da:
(1)
Članak 19.a Uredbe Komisije (EZ) br. 2535/2001 (2) odnosi se na carinske kvote kojima se upravlja u skladu s člancima 308.a, 308.b i člankom 308.c stavkom 1. Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3). U te kvote uključene su i kvote predviđene u Uredbi Vijeća (EZ) br. 747/2001 od 9. travnja 2001. o predviđanju upravljanja carinskim kvotama Zajednice i referentnim količinama za proizvode koji ispunjavaju uvjete za povlastice na temelju sporazuma s određenim mediteranskim zemljama (4).
(2)
Sporazum u obliku razmjene pisama između Europske zajednice i Izraela o uzajamnim mjerama liberalizacije za poljoprivredne proizvode, prerađene poljoprivredne proizvode, ribe i proizvode ribarstva, zamjeni za protokole 1. i 2. i njihove priloge te izmjenama Euro-mediteranskog sporazuma o pridruživanju između Europskih zajednica i njezinih država članica s jedne strane i Izraela s druge strane sklopljen je 2008. Taj Sporazum, dalje u tekstu „Sporazum”, odobren je Odlukom Vijeća 2009/855/EZ (5).
(3)
Sporazumom su predviđene nove carinske kvote za poljoprivredne i prerađene poljoprivredne proizvode podrijetlom iz Izraela.
(4)
Stoga Uredba (EZ) br. 747/2001, kako je izmijenjena Uredbom Komisije (EZ) br. 1154/2009 (6), predviđa povećanje kvote za mliječne proizvode obuhvaćene oznakom KN 040410 od 1. siječnja 2010.
(5)
Uredbu (EZ) br. 2535/2001 treba stoga na odgovarajući način izmijeniti.
(6)
Predložena se izmjena treba primjenjivati od 1. siječnja 2010., dana stupanja na snagu Sporazuma i početka primjene odgovarajuće izmjene Uredbe (EZ) br. 747/2001.
(7)
Mjere predviđene ovom Uredbom u skladu su s mišljenjem Upravljački odbor za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
U Prilogu VII.a Uredbi (EZ) br. 2535/2001, točka 2. zamjenjuje se sljedećim:
„2. Carinska kvota na temelju Priloga VII. Uredbi (EZ) br. 747/2001 u pogledu određenih poljoprivrednih proizvoda podrijetlom iz Izraela:
Kvota br.
Oznaka KN
Naziv (7)
Stopa carine koja se primjenjuje
Godišnja količina u tonama
Osnova = kalendarska godina
09.1302
0404 10
Sirutka i modificirana surutka
Izuzeće
1 300
Članak 2.
Ova uredba stupa na snagu sljedećeg dana od dana objave u Službenom listu Europske unije.
Primjenjuje se od 1. siječnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. srpnja 2010.

Labels: 3
17